- भजन संग्रह
- ←
- ९३
- →

९३
परमप्रभु आ ठेयब दुम्‍तीके
१ परमप्रभु यावेमी सासन पाइब। मेको पिप आ वाम ग्‍योम्‍सीशो बाक्‍ब। परमप्रभु यावेमी आ सक्ति किम्‍सीशो बाक्‍ब। रागी आ जग बोल्‍यो बाक्‍ब, मेको गेनायो महिम्‍सीब। भजन संग्रह ४७:८; भजन संग्रह ९६:१०; भजन संग्रह ९७:१; भजन संग्रह ९८:६; भजन संग्रह ९९:१; भजन संग्रह १४६:१०; प्रस्‍थान १५:१८ २ इन ठेयब नित्‍तीके साइ ङोंइती रे वोइश्‍शो बाक्‍त। गे साइ रेन बाक्‍शो बाक्‍तीनी। ३ परमप्रभु यावे, समुन्‍द्र बारशा कुशो बाक्‍ब। मेको आ छाल आ रेयके ठेयब दुम्‍शो बाक्‍ब। ४ ठेयब समुन्‍द्र आ रेयके नु समुन्‍द्र आ बोल्‍यो छाल क्‍येङा इरीम बाक्‍ब। परमप्रभु यावे नेल्‍ल क्‍येङा ठेयब सक्ति पाइश्‍शो बाक्‍ब। ५ इन देंशो लोव़ गेना हना यो बाक्‍नीम। परमप्रभु यावे, इन खिं गेना हना यो इन सक्तिमी ब्रीशो बाक्‍ब।

- भजन संग्रह
- ←
- ९३
- →

© 2011 WBT